hotchpotch/miracl-hf-unified huggingface dataset:
শঙ্খনীল কারাগার
শঙ্খনীল কারাগার বাংলাদেশী লেখক হুমায়ূন আহমেদের একটি সমকালীন উপন্যাস। এটি ১৯৭৩ সালে প্রকাশিত হয়।
উপন্যাসের কথক ‘খোকা’। তারা ছয় ভাইবোন। তার বড় বোন রাবেয়া। তার বাবা আর রাবেয়ার বাবা ভিন্ন দুই ব্যাক্তি। রাবেয়ার মায়ের আগে এক ধনীর সাথে বিয়ে হয়েছিল। সেই পরিবারে জন্মায় রাবেয়া। রাবেয়ার বাবার সাথে রাবেয়ার মায়ের ছাড়াছাড়ি হয়ে যায়।
রাবেয়ার মায়ের বাবার বাড়ি অভিজাত শ্রেণীর। রাবেয়ার মায়ের জীবন, রূপলাবণ্য সবই ছিল বড়লোকি। তিনি ভালো গান করতে জানতেন। তাঁর বাবার বাড়ি আশ্রয় নেন গরীব শিক্ষার্থী আজহার হোসেন। একদিন তিনি রাবেয়ার মায়ের মুখে গান শুনে তাঁর প্রেমে পড়ে যান। তার কয়েকমাস বাদে রাবেয়ার মায়ের সাথে বিয়ে হয় তাঁর। রাবেয়ার মা তাঁর বাবার বাড়ির সবকিছু ছেড়ে আজহার সাহেবের সংসারে যান।
দীর্ঘ ২৩বছরের সংসারে একে একে খোকা ও তার বাকি চার ভাইবোন জন্মায়। সবচেয়ে ছোট মেয়ে নিনুর জন্মের সময় মারা যান খোকার মা। খোকার মা যেহেতু জন্মগত অভিজাত শ্রেণীর এবং খোকার বাবা যেহেতু দরিদ্র ঘরের ছেলে সেহেতু খোকার মায়ের সাথে তাঁর অন্তরঙ্গ হতো না। তবুও তিনি পছন্দ এবং সম্মান করতেন তাঁর স্ত্রীকে। কিন্তু তাঁর স্ত্রী থাকতেন চুপচাপ, গম্ভীর। রাবেয়া ছাড়া তাঁর অন্যান্য সন্তানরাও তাঁর স্নেহ পায়নি তেমন। তাঁর মনে খুব দুঃখ থাকতো লুকিয়ে। সেজন্যই গানপাগলী হয়েও তিনি সংসারে ২৩ বছরের জীবনে আর কখনও গান করেন নি।
খোকা তার ছোটখালার মেয়ে কিটকিকে ভালোবাসতো। কিটকিও খোকাকে ভালোবাসতো। কিন্তু তারা সপরিবারে পাঁচবছরের জন্য ম্যানিলায় যায়। সেখান থেকে একসময় ফিরে আসে, কিন্তু তাঁর সাথে খোকার বিয়ে হয় না।
খোকার ছোটবোন রুনু বিয়ের আসরে বসলেও তার বিয়া হয় না মনের মানুষের সাথে। সে দুঃখে মানসিক ভারসাম্য হারিয়ে অসুস্থ হয়ে মারা যায়। রাবেয়ারও বিয়ে হয় না। কারণ তার গায়ের রং কালো।
খোকার ছোট ভাই মন্টু লেখাপড়ায় অমনোযোগী। কিন্তু সে একজন কবি। তার চমৎকার সব কবিতা ছাপা হতো পত্রিকায়। এভাবেই দিন চলে যেতে থাকে তাদের। কাছের মানুষগুলো ধীরে ধীরে দূরে সরে যেতে থাকে। রাবেয়া শহরের এক মহিলা হোস্টেলের সুপারিন্টেনডেন্ট হয়ে পরিবার থেকে কিছুটা দূরে চলে যায়। মন্টুও তার সদ্য যৌবনের বিভিন্ন কাজে ব্যস্ত হয়ে পড়ে। আর খোকা ক্রমেই পুরানো দিনের প্রাচুর্যতার স্মৃতি অন্তরে জমিয়ে রেখে নিঃসঙ্গতার বেদনায় ডুবতে থাকে।শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। প্রখ্যাত বাংলাদেশী সাহিত্যিক হুমায়ূন আহমেদের উপন্যাস "শঙ্খনীল কারাগার" অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।
ছাগলনাইয়া পৌরসভা
ছাগলনাইয়া পৌরসভা বাংলাদেশের ফেনী জেলার অন্তর্গত একটি পৌরসভা।
ছাগলনাইয়া উপজেলার মধ্যাংশে ছাগলনাইয়া পৌরসভার অবস্থান। এ পৌরসভার উত্তরে মহামায়া ইউনিয়ন, পশ্চিমে পাঠাননগর ইউনিয়ন, দক্ষিণে রাধানগর ইউনিয়ন এবং পূর্বে ভারতের ত্রিপুরা প্রদেশ অবস্থিত।
ছাগলনাইয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
ছাগলনাইয়া থানা
ছাগলনাইয়া থানা বাংলাদেশের ফেনী জেলার অন্তর্গত ছাগলনাইয়া উপজেলার একটি থানা।
ছাগলনাইয়া উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম ছাগলনাইয়া থানার আওতাধীন।
ছাগলনাইয়া ইউনিয়ন
ছাগলনাইয়া বাংলাদেশের ফেনী জেলার অন্তর্গত ছাগলনাইয়া উপজেলার একটি সাবেক ইউনিয়ন।
ছাগলনাইয়া ইউনিয়ন ছিল ছাগলনাইয়া উপজেলার ৭নং ইউনিয়ন পরিষদ। এ ইউনিয়নের সম্পূর্ণ অংশজুড়ে ছাগলনাইয়া পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।
মহামায়া ইউনিয়ন
মহামায়া বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
ছাগলনাইয়া উপজেলার সর্ব-উত্তরে মহামায়া ইউনিয়নের অবস্থান। এ ইউনিয়নের দক্ষিণে ছাগলনাইয়া পৌরসভা, পশ্চিমে পাঠাননগর ইউনিয়ন ও ফুলগাজী উপজেলার জিএমহাট ইউনিয়ন, উত্তরে ফুলগাজী উপজেলার আমজাদহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
মহামায়া ইউনিয়ন ছাগলনাইয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
পাঠাননগর ইউনিয়ন
পাঠাননগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
ছাগলনাইয়া উপজেলার সর্ব-পশ্চিমে পাঠাননগর ইউনিয়নের অবস্থান। এ ইউনিয়নের পূর্বে মহামায়া ইউনিয়ন, ছাগলনাইয়া পৌরসভা ও রাধানগর ইউনিয়ন; দক্ষিণে ফেনী সদর উপজেলার মোটবী ইউনিয়ন; পশ্চিমে ফেনী সদর উপজেলার কাজিরবাগ ইউনিয়ন ও ফুলগাজী উপজেলার আনন্দপুর ইউনিয়ন এবং উত্তরে ফুলগাজী উপজেলার জিএমহাট ইউনিয়ন অবস্থিত।
পাঠাননগর ইউনিয়ন ছাগলনাইয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
রাধানগর ইউনিয়ন, ছাগলনাইয়া
রাধানগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
ছাগলনাইয়া উপজেলার মধ্যাংশে রাধানগর ইউনিয়নের অবস্থান। এ ইউনিয়নের উত্তরে ছাগলনাইয়া পৌরসভা; পশ্চিমে পাঠাননগর ইউনিয়ন, ফেনী সদর উপজেলার মোটবী ইউনিয়ন ও ফাজিলপুর ইউনিয়ন; দক্ষিণে শুভপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
রাধানগর ইউনিয়ন ছাগলনাইয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
শুভপুর ইউনিয়ন, ছাগলনাইয়া
শুভপুর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
ছাগলনাইয়া উপজেলার দক্ষিণাংশে শুভপুর ইউনিয়নের অবস্থান। এ ইউনিয়নের উত্তরে রাধানগর ইউনিয়ন, পশ্চিমে মুহুরী নদী ও ফেনী সদর উপজেলার ফাজিলপুর ইউনিয়ন, দক্ষিণ-পশ্চিমে ঘোপাল ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
শুভপুর ইউনিয়ন ছাগলনাইয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
ঘোপাল ইউনিয়ন
ঘোপাল বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
ছাগলনাইয়া উপজেলার সর্ব-দক্ষিণে ঘোপাল ইউনিয়নের অবস্থান। এ ইউনিয়নের উত্তর-পূর্বে শুভপুর ইউনিয়ন, পশ্চিমে মুহুরী নদী, ফেনী সদর উপজেলার ফাজিলপুর ইউনিয়ন, ফরহাদনগর ইউনিয়ন ও চট্টগ্রাম জেলার মীরসরাই উপজেলার ধুম ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার হিঙ্গুলী ইউনিয়ন এবং পূর্বে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন অবস্থিত।
ঘোপাল ইউনিয়ন ছাগলনাইয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
কবি (হুমায়ূন আহমেদের উপন্যাস)
কবি বাংলাদেশী লেখক হুমায়ূন আহমেদের একটি উপন্যাস এটি ১৯৯৬ সালে প্রকাশিত। বইটিতে তিনজন কবির গল্প বিবৃত হয়েছে।
"কবি" উপন্যাস সম্পর্কে হুমায়ূন আহমেদ কবি উপন্যাসের ফ্ল্যাপে লিখেছেনঃ
জগদ্দল বিধানসভা কেন্দ্র
জগদ্দল (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৬ নং জগদ্দল বিধানসভা কেন্দ্রটি 
১৮ থেকে ৩৫ নং ওয়ার্ড গুলি ভাটপাড়া পৌরসভা এবং কৌগাছি-১, কৌগাছি-২, মামুদপুর এবং পানপুর-কেউটিয়া গ্রাম পঞ্চায়েত গুলি ব্যারাকপুর-১ সমষ্টি উন্নয়ন ব্লক এর অন্তর্গত।
জগদ্দল বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের পরশ দত্ত তার নিকটতম প্রতিদ্বন্দ্বী ফরওয়ার্ড ব্লকের হরিপদ বিশ্বাসকে পরাজিত করেন।
২০০৬ এবং ২০০১ সালের বিধানসভা নির্বাচনে, ফরওয়ার্ড ব্লকের হরিপদ বিশ্বাস জগদ্দল কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে বিজেপি'র রাহুল (বিশ্বজিৎ) সিনহাকে পরাজিত এবং ২০০১ সালে তৃণমূল কংগ্রেসের মুকুল রায়কে পরাজিত করেন।
অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
কংগ্রেসের অনয় গোপাল সিনহা ১৯৯৬ সালে ফরওয়ার্ড ব্লকের নীহার বসুকে পরাজিত করেন। ফরওয়ার্ড ব্লকের নীহার বসু ১৯৯১ সালে কংগ্রেসের অনয় গোপাল সিনহাকে পরাজিত করেন, ১৯৮৭ সালে কংগ্রেসের ননী গোপাল সরকারকে, ১৯৮২ সালে কংগ্রেসের মৃগেন লাহিড়িকে পরাজিত এবং ১৯৭৭ সালে কংগ্রেসের সুধীন ভট্টাচার্য্যকে পরাজিত করেন। এর আগে, জগদ্দল কেন্দ্রটি বিদ্যমান ছিল না।
জেনিফার হাডসন
জেনিফার কেট হাডসন (; জন্ম: ১২ সেপ্টেম্বর ১৯৮১) হলেন একজন মার্কিন গায়িকা, অভিনেত্রী ও মুখপাত্র। তিনি ২০০৪ সালে আমেরিকান আইডলের তৃতীয় মৌসুমে ফাইনালিস্ট ও সপ্তম স্থান অধিকার করার পর পরিচিতি লাভ করেন। "ড্রিমগার্লস" (২০০৬)-এ এফি হোয়াইট চরিত্রে অভিনয় দিয়ে তার চলচ্চিত্রে অভিষেক হয়, যার জন্য তিনি শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কার অর্জন করেন। পরবর্তীকালে তিনি "সেক্স ইন দ্য সিটি" (২০০৮), "দ্য সিক্রেট লাইফ অব বিজ" (২০০৮) ও "ব্ল্যাক নেটিভিটি" (২০১৩) চলচ্চিত্রে কাজ করেন। ২০১৫ সালে "দ্য কালার পার্পল"-এর পুনরুজ্জীবিতকরণে শাগ অ্যাভারি চরিত্রে অভিনয় দিয়ে তার ব্রডওয়ে মঞ্চে অভিষেক হয়।
২০১৩ সালে হলিউড ওয়াক অব ফেমে তার নামাঙ্কিত তারকা খচিত হয়। ২০১৭ সাল থেকে হাডসন "দ্য ভয়েস ইউকে" ও "দ্য ভয়েস"-এ কোচ হিসেবে কাজ করছেন, এবং তিনি প্রথম নারী কোচ হিসেবে ইউকে সংস্করণ জয় করেন।
হাডসন ১৯৮১ সালের ১২ই সেপ্টেম্বর ইলিনয়ের শিকাগো শহরে জন্মগ্রহণ করেন। তার পিতা স্যামুয়েল সিম্পসন (মৃ. ১৯৯৯) এবং মাতা ডারনেল ডোনারসন (৭ নভেম্বর ১৯৫০-২৪ অক্টোবর ২০০৮)। তিনি তার পিতামাতার তিন সন্তানের মধ্যে সর্বকনিষ্ঠ। ইঙ্গলউডে তার বাপ্তিস্ম হয়। তিনি ১৯৯৯ সালে ডানবার ভোকেশনাল হাই স্কুল থেকে পাস করেন। তিনি হুইটনি হিউস্টন, আরেথা ফ্র্যাঙ্কলিন, ও প্যাটি লাবেল তাকে অনুপ্রাণিত করেছে বলে উল্লেখ করেন। এছাড়া তিনি মারিয়া কেরিকে তার সঙ্গীতের অনুপ্রেরণা বলে উল্লেখ করেন। ৭ বছর বয়সে তিনি গির্জায় গান পরিবেশনা শুরু করেন এবং তার প্রয়াত মাতামহী জুলিয়ার সহায়তায় কমিউনিটি থিয়েটারে অংশগ্রহণ শুরু করেন। তিনি ল্যাংস্টন বিশ্ববিদ্যালয়ে ভর্তি হন কিন্তু গৃহকাতরতা ও আবহাওয়ার সাথে খাপ খাওয়াতে না পারায় এক সেমিস্টার পর বিশ্ববিদ্যালয় ত্যাগ করেন এবং কেনেডি-কিং কলেজে ভর্তি হন।
এগ্রি হর্টিকালচারাল সোসাইটি অফ ইন্ডিয়া
এগ্রি হর্টিকালচার সোসাইবি অফ ইন্ডিয়া কলকাতার আলিপুর রোডে উইলিয়াম কেরী দ্বারা ১৮২০ সালে প্রতিষ্ঠিত হয়। এটি একটি ফুলের বাগান, গ্রীনহাউস, একটি গবেষণা পরীক্ষাগার এবং একটি গ্রন্থাগার। এটি গাছ এবং ফুলের বিশাল সংগ্রহের আয়োজন করে। এখানে ক্যান্না সহ উদ্ভিদ বৈচিত্র্যের উল্লেখযোগ্য সংগ্রহ রয়েছে, যার জন্য এই উদ্যানের একটি দীর্ঘ এবং প্রসিদ্ধ ঐতিহ্য আছে। বাগানটিতে উদ্যানপালক এবং উদ্ভিদ/ফুলের প্রেমীদের জন্য সুবিধা রয়েছে। নির্দিষ্ট প্রজাতির বাগানে এবং চাষের কোর্সগুলি সাধারণ জনগণকে সময়ে সময়ে প্রদান করা হয়। বাগানটি খুবই বড়।
সোসাইটির বাগানে ফার্ন এবং ঔষধি উদ্ভিদের চাষ ও পতিপালন হয়। হাজার হাজার ফল ও ফুলের চাষ হয় এবং নার্সারিও কেনা যায়। এটি শীতকালে বার্ষিক ফুলের প্রদর্শির আয়োজন করে এবং উদ্যানপালন প্রশিক্ষণ প্রদান করে যা একটি প্রধান ঋতু আকর্ষণ।
১৮৯৪ সালে পার্সি ল্যাঙ্কাস্টার সোসাইটির সেক্রেটারি পদে নিযুক্ত হন এবং বিখ্যাত আলিপুর ক্যান্না সংগ্রহ প্রতিষ্ঠা করেন। ১৯৬০-এর দশকে অবসর গ্রহণ না করা পর্যন্ত তাঁর কাজ তার পুত্র সিডনি পার্সি-ল্যাঙ্কাস্টারের দ্বারা পরিচালিত হয়।
ফুলের প্রদর্শি ৫ থেকে ৮ জানুয়ারী ২০১৭ সালে হয়। বার্ষিক ফুলের প্রদর্শি নামে আরেকটি ফুল প্রদর্শি ৯ -২২ ফেব্রুয়ারি ২০১৭ সালে অনুষ্ঠিত হয়।
গলবিল প্রদাহ
গলবিল প্রদাহ () বলতে ব্যাকটেরিয়া বা ভাইরাসের দ্বারা রোগ-সংক্রমণের কারণে গলার পেছনের দিকে অর্থাৎ গলবিলে ব্যথা হওয়াকে বোঝায়। গলা ব্যথার পাশাপাশি আরও কিছু উপসর্গ আছে যেমন ঢোক গিলতে কষ্ট হওয়া, কাশি, মাথাব্যথা, কর্কশ কণ্ঠ, সর্দি পড়া, গলবিল লাল হয়ে যাওয়া, লসিকাগ্রন্থিগুলির ফুলে যাওয়া এবং জ্বর হওয়া। সাধারণত ৩ থেকে ৫ দিন এই উপসর্গগুলি অব্যাহত থাকে। গলবিল প্রদাহকে এক ধরনের ঊর্ধ্ব শ্বাসনালী সংক্রমণ হিসেবে শ্রেণীকরণ করা হয়েছে। জটিল অবস্থা ধারণ করলে গলবিল প্রদাহ থেকে অস্থিকোটর প্রদাহ বা সাইনাসের প্রদাহ (Sinusitis) এবং তীব্র মধ্যকর্ণ প্রদাহ (Acute otitis media) হতে পারে।
বেশিরভাগ ক্ষেত্রে গলবিল প্রদাহের জন্য ভাইরাস দায়ী। তবে ২৫% শিশু ও ১০% প্রাপ্তবয়স্কের ক্ষেত্রে স্ট্রেপ্টোকক্কাস জাতীয় ব্যাকটেরিয়ার জন্য সৃষ্ট যে গলবিল প্রদাহ হয় (ইংরেজিতে "স্ট্রেপ থ্রোট" নামে পরিচিত), সেটি বিপদজনক। কারণ এতে বাতজ্বর হওয়ার ঝুঁকি থাকে। তাই স্ট্রেপটোকক্কাসের জন্য গলবিল থেকে নেওয়া নমুনা পরীক্ষা করতে হয় ("স্ট্রেপ থ্রোট কালচার") এবং সময়মত ব্যাকটেরিয়ানাশক বা অ্যান্টিবায়োটিক ওষুধ দিয়ে এর চিকিৎসা করতে হয়। অন্যদিকে ভাইরাসজনিত গলবিল প্রদাহের জন্য ব্যাকটেরিয়ানাশক ওষুধ কোনও কাজে আসে না; এক্ষেত্র শুধুমাত্র উপসর্গ প্রশমনের জন্য ওষুধ দেওয়া হয়।
এছাড়া ছত্রাক, অতিসংবেদনশীলতা বা অ্যালার্জি, ধূমপান, অম্ল ঢেকুর, ইত্যাদি কারণেও ক্ষেত্রবিশেষে গলবিল প্রদাহ হতে পারে।
আলজিহ্বা প্রদাহ, থাইরয়েড প্রদাহ, গলবিল-পশ্চাদ্দেশীয় ফোঁড়া ইত্যাদি রোগের ক্ষেত্রেও একই ধরনের উপসর্গ দেখা যেতে পারে।
আমানুল্লাহ কলেজ
আমান উল্লাহ বিশ্ববিদ্যালয় কলেজ বাংলাদেশের বরিশাল বিভাগের পিরোজপুর জেলার অন্তর্গত ভান্ডারিয়া উপজেলার বারিধারা, রাধানগর নামক স্থানে অবস্থিত একটি শিক্ষা প্রতিষ্ঠান। কলেজটির প্রতিষ্ঠাতা জনাব এম এ খালেক।
সূচনালগ্ন থেকে, কলেজটিতে শুধুমাত্র উচ্চমাধ্যমিক শ্রেণীতে ক্লাস নেয়া হত, তবে বর্তমানে এতে জাতীয় বিশ্ববিদ্যালয় অধীনে বিভিন্ন বিষয়ে স্নাতক সম্মান শিক্ষা কার্যক্রম চালু রয়েছে।
কলেজটি ভান্ডারিয়া-কাঠালিয়া মহাসড়কের পাশে হওয়ায় এর যাতায়াত ব্যাবস্থা বেশ উন্নত। শিক্ষার্থী ও শিক্ষক দের কলেজে যাতায়াতের জন্য দুইটি উন্নত বাস রয়েছে। এছাড়াও কলেজে যাতায়াতের জন্য বাস রিক্সা এবং ব্যাটারি চালিত ইজিবাইক রয়েছে।
কলকাতার জাতিগত সম্প্রদায়
কলকাতায় মূলত স্থানীয় বাঙালি সম্প্রদায়ের বসবাস। অন্যান্য সম্প্রদায়ের মধ্যে রয়েছে পাঠান, মারাঠি, উড়িযা, গুজরাটি, কাশ্মীরী, পাঞ্জাবি, বিহারি, চীনা, নেপালি, তেলেগু, তামিল, মালয়ালী, মারওয়ারি, অ্যাংলো-ইন্ডিয়ান, ইরাকি, ইহুদি আর্মেনীয়, তিব্বতী, গ্রীক, পারসি, ইরাকি জনগণ এবং আসামীয়া।
চিনাটাউন কলকাতা শহরের পূর্বাংশে অবস্থিত ভারতের একমাত্র চিনাটাউন। ১৯৬২ সালের ভারত-চীন যুদ্ধের পর ভারতীয় নাগরিকত্বের প্রত্যাবর্তন এবং অস্বীকারসহ বিভিন্ন কারণের ফলস্বরূপ, ২০,০০০ জাতিগত চীনা নাগরিকের সংখ্যা ২০০৯ সালের ২,০০০ জন হয় এবং উন্নততর অর্থনৈতিক সুযোগের জন্য বিভিন্ন দেশগুলিতে অভিবাসন শুরু করে কলকাতার চীনারা। ভারতে চীনা সম্প্রদায় স্থানীয়ভাবে স্থানীয় চর্ম শিল্পে কাজ করে এবং চীনা রেস্টুরেন্ট চালায়।
ইরাকিরা প্রথম ভারতের উত্তর পূর্বাঞ্চলীয় রাজ্য থেকে ঊনবিংশ শতাব্দীর শেষের দিকে কলকাতায় এসে পৌঁছেছিল। আজকাল শহরটির চামড়ার কাজ করছে তারা। তাদের অধিকাংশ পার্ক সার্কাস এবং তপশিয়া অঞ্চলে বসবাস করে। কলকাতায় বর্তমান ইরাকি জনসংখ্যা আনুমানিক ১০,০০০।
কলকাতার ইহুদিরা বেশিরভাগই বাগদাদী ইহুদি যারা কলকাতায় বাণিজ্য করতে আসেন। এক সময় কলকাতায় ৬,০০০ জন ইহুদি ছিলেন, ইসরায়েল গঠনের পর কলকাতায় সম্প্রদায়টি জনসংখ্যা ৬০ জনের নিচে নেমে এসেছে। আজ কলকাতায় প্রায় ৩০ জন ইহুদি রয়ে গেছে। কলকাতায় প্রথম রেকর্ডকৃত ইহুদি অভিবাসী ছিলেন বর্তমান সিরিয়ার আলেপ্পো থেকে ১৭৯৮ সালে শালন কোহেন। কলকাতার সবচেয়ে প্রভাবশালী ইহুদি পরিবার সম্ভবত ফাদার-সন রিয়েল এস্টেটের ম্যাগাজিন ডেভিড জোসেফ এজরা এবং এলিয়া ডেভিড এজরা ছিলেন। তারা চৌরঙ্গী ম্যানশন্স, এসপ্ল্যানেড ম্যানশন এবং সমাজগৃহ নেভে শালোম তৈরি করেন। পরিবার ইহুদি গার্লস স্কুল প্রতিষ্ঠার সহায়ক ছিল। কলকাতার এজরা স্ট্রিট তাদের নামে নামকরণ করা হয়। কলকাতায় ইহুদি সম্প্রদায়ের পাঁচটি স্বাধীন সমাজ-গৃহ রয়েছে, যার মধ্যে চীনাটাউনে একটি এখনও সক্রিয় রয়েছে। নিউ মার্কেটে ইহুদী ব্যক্তি নহৌমের কলকাতার মিষ্টান্নে একটি বিশেষ স্থান রয়েছে। ১৯০২ সালে প্রতিষ্ঠিত নহৌম, ১৯১৬ সালে নিউমার্কেটে তার বর্তমান অবস্থান থেকে সরানো হয়। এটি মূল মালিকের নাতি, ডেভিড নাহৌম দ্বারা আজ চালানো হয়। কলকাতার ৫০ বছরের ব্যবধানে ১৯৯০ সালে একটি ইহুদি বিয়েতু অনেক মিডিয়া মনোযোগ পেয়েছিল। ইসরায়েল প্রতিষ্ঠার পর, কলকাতায় অনেক ইহুদিরা ইসরায়েলে বাস করার জন্য চলে যায় এবং ইহুদি সম্প্রদায়ের আকার খুব হ্রাস পায় কলকাতায়।
প্রাচীন কাল থেকে ভারতে বাণিজ্য করার জন্য আর্মেনীয়রা ব্যাকট্রিয়া মাধ্যমে স্থলভাগে পথ অনুসরণ করে। তারা "ভারতবর্ষের বাণিজ্য রাজপুত্র" নামে পরিচিত ছিল, এবং কিছু আর্মেনীয়রা সম্রাট আকবরের আদালতে বসতি স্থাপন করেছিল। অবশেষে আর্মেনিয়রা শ্রীরামপুরে এবং কলকাতায় বসতি স্থাপন করে, কল্পনানুসারে কাজ চর্নক এর আমন্ত্রণে।
তিব্বতীরা প্রাথমিকভাবে কলকাতায় আসে প্রতি শীতকালীন সময়ে, ভুটিয়াসদ ও আফগানদের (স্থানীয়ভাবে কাবুলিওয়াল্লা নামে পরিচিত) সাতে মশলা ও ফল বিক্রি করে। ১৯৫১ সালের পর কলকাতয় বেশ কয়েকটি তিব্বতী বাস করতেন যারা সিকিম-তিব্বত সীমান্তে হয়ে কলকাতায় আসেন।
গ্রীকরা ১৬ তম শতাব্দীতে অটোমান এবং তুর্কি আক্রমণ পরে ভারত চলে যান। কলকাতায় একটি বিশাল গ্রীক সম্প্রদায় ছিল, যাদের বেশিরভাগই গ্রিসের চিওস দ্বীপের উত্তরাধিকারী পরিবারগুলির একটি ঘনিষ্ঠ বংশধর, যারা ব্রিটিশদের সাথে ব্যবসা চালাচ্ছিল। কলকাতায় র্যালি ব্রাদার্স সম্ভবত সবচেয়ে প্রতিষ্ঠাতা সাধারণ গ্রিক নাম; ভারতের স্বাধীনতার পর র্যালিস তাঁর ব্যবসা বিক্রি করে এবং গ্রিক সম্প্রদায়ের অধিকাংশের মতই চলে যান।
নোয়াপাড়া বিধানসভা কেন্দ্র
নোয়াপাড়া (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৭ নং নোয়াপাড়া বিধানসভা কেন্দ্রটি উত্তর ব্যারাকপুর পুরসভা এবং গারুলিয়া পুরসভা,ইছাপুর প্রতিরক্ষা এস্টেট, ব্যারাকপুর ক্যান্টনমেন্ট মোহনপুর এবং সেউলি গ্রাম পঞ্চায়েত গুলি ব্যারাকপুর-২ সমষ্টি উন্নয়ন ব্লক এর অন্তর্গত।
নোয়াপাড়া বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
মধুসূদন ঘোষ এর মৃত্যুর পর নোয়াপাড়া বিধানসভা আসনটি খালি ছিল। ২০১৮ সালের উপনির্বাচনে সর্বভারতীয় তৃণমূল কংগ্রেসের প্রার্থী সুনিল সিং এবং এছাড়া গুরুলিয়া পৌরসভার চেয়ারম্যান ১,০১,৭২৯ ভোটের রেকর্ড ভাঙেন এবং তিনি তাঁর নিকটতম প্রতিদ্বন্দ্বী বিজেপি প্রার্থী সন্দীপ ব্যানার্জীকে ৬৩,০১৮ ভোটের (৫৩.৫১%) ব্যবধানে পরাজিত করেন। সুনিল সিং ভারতীয় জাতীয় কংগ্রেসের আসনটি সরিয়ে নেন এবং তিনি তাঁর দল সর্বভারতীয় তৃণমূল কংগ্রেসে যোগ দেন।
২০১৬ সালের নির্বাচনে, ভারতীয় জাতীয় কংগ্রেসের মধুসূদন ঘোষের তৃণমূল কংগ্রেসের মঞ্জু বসুকে পরাজিত করেন কিন্তু মধুসূদন ঘোষের মৃত্যুতে পুনরায় নির্বাচন হয়।
২০১১ সালের নির্বাচনে, তৃণমূল কংগ্রেসের মঞ্জু বসু তার নিকটতম প্রতিদ্বন্দ্বী সিপিআই (এম) -এর কে.ডি.ঘোষকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর কুশধ্বাজ ঘোষ নোয়াপাড়া বিধানসভা কেন্দ্র থেকে জয়ী হন, তৃণমূল কংগ্রেসের মঞ্জু বসুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের মঞ্জু বসু সিপিআই (এম) -এর মদন মোহন নাথকে পরাজিত করেন। সিপিআই (এম) -এর মদন মোহন নাথ ১৯৯৬ সালে কংগ্রেসের শ্রীশ দাসকে পরাজিত করেন এবং ১৯৯১ সালে কংগ্রেসের অনন্ত রায়কে পরাজিত করেন। সিপিআই (এম) -এর যামিনী ভূষণ সাহা ১৯৮৭ সালে কংগ্রেসের শ্রীশ দাসকে এবং ১৯৮২ সালে আইসিএসের অপূর্ব ভট্টাচার্যকে পরাজিত করেন এবং কংগ্রেস অপূর্ব ভট্টাচার্যকে ১৯৭৭ সালে পরাজিত করেন।
কংগ্রেসের শুভেন্দু রায় ১৯৭২ সালে জয়ী হন। সিপিআই (এম) -এর যামিনী ভূষণ সাহা ১৯৭১ এবং ১৯৬৯ সালে জয়ী হন। কংগ্রেসের শুভেন্দু রায় ১৯৬৭ সালে জয়ী হন। ১৯৬২ সালে সিপিআই এর যামিনী ভূষণ সাহা জয়ী হন। ১৯৫৭ সালে পিএসপি পঞ্চানন ভট্টাচার্য জয়ী হন। এর আগে কেন্দ্রটি বিদ্যমান ছিল না।
ফেনী সদর থানা
ফেনী সদর থানা বাংলাদেশের ফেনী জেলার অন্তর্গত ফেনী সদর উপজেলার একটি থানা।
ফেনী সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ফেনী সদর থানার আওতাধীন।
মোস্তাফিজার রহমান মোস্তফা
মোস্তাফিজার রহমান মোস্তফা বাংলাদেশের একজন রাজনীতিবিদ। তিনি জাতীয় পার্টির হয়ে রংপুর সিটি কর্পোরেশনের মেয়র হিসেবে নির্বাচিত হন। তিনি জাতীয় পার্টির কেন্দ্রিয় কমিটির ভাইস-চেয়ারম্যান। ২০১৭ সালে তিনি মেয়র হিসেবে নির্বাচিত হন।
মোস্তাফিজার রহমান ১৯৭৯ সালে কারমাইকেল বিশ্ববিদ্যালয় কলেজ হতে বিজ্ঞান বিভাগে স্নাতক ডিগ্রী লাভ করেন। ছাত্র জীবন থেকেই তিনি ছাত্র রাজনীতিতে সক্রিয়ভাবে জড়িয়ে পড়েন।
তিনি ১৯৮৩-১৯৮৪ সালে কুমরগঞ্জ দ্বিমুখী উচ্চ বিদ্যালয়ে শিক্ষক হিসেবে শিক্ষকতা শুরু করেন এবং পরবর্তীতে বিদ্যুৎ উন্নয়ন বোর্ডের একজন প্রথম শ্রেণীর ঠিকাদার হিসেবে ব্যবসা শুরু করেন। এর পাশাপাশি তিনি সমাজ সেবামূলক বিভিন্ন কাজে নিজেকে জড়িয়ে রাখেন।
১৯৯৪ সালে রংপুরে গঠিত জাতীয় পার্টির জেলা কমিটিতে সদস্য হিসেবে অন্তর্ভূক্ত হন মোস্তফা। পর্যায়ক্রমে জাতীয় পার্টি পৌর নির্বাহী কমিটির সাধারণ সম্পাদক হিসেবে ৮ বছর, সদর উপজেলা কমিটির সভাপতি হিসেবে ৩ বছর, জেলা সাধারণ সম্পাদক হিসেবে ২ বছর ৬ মাস , জেলা  সদস্য সচিব হিসেবে প্রায় ২ বছর এবং ২০০৯ সালে বিপুল ভোটে রংপুর সদর উপজেলা চেয়ারম্যান নির্বাচিত হয়ে দায়িত্ব পালন করেন তিনি।
তাজ মালিক
তাজ মালিক (; জন্ম: ১ জানুয়ারি, ১৯৭৫) নানগারহর প্রদেশে জন্মগ্রহণকারী প্রথিতযশা ও সাবেক আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ-ব্রেক বোলিংয়ে পারদর্শীতা দেখিয়েছেন তিনি।
আফগান ক্রিকেটে অন্যতম প্রভাববিস্তারকারী ব্যক্তিত্ব হিসেবে তাকে গণ্য করা হয়ে থাকে। এছাড়াও, জাতীয় দলের প্রথম কোচ হিসেবে দায়িত্ব পালন করেছেন। আফগানিস্তান জাতীয় ক্রিকেট একাডেমির সভাপতি হিসেবে ঘরোয়া প্রতিযোগিতাসমূহে নেতৃত্ব দেন ও আফগানিস্তান ক্রিকেট ফেডারেশনের সম্পাদকের দায়িত্বে ছিলেন তিনি।
২০১০ সালে আইসিসি বিশ্ব টুয়েন্টি২০ প্রতিযোগিতায় আফগানিস্তান জাতীয় ক্রিকেট দলের বাছাইপর্ব নিয়ে ‘আউট অব দি অ্যাশেজ’ শিরোনামীয় প্রামাণ্যচিত্রে তাকে উপস্থাপন করা হয়েছিল।
ফাজিলপুর ইউনিয়ন, ফেনী সদর
ফাজিলপুর বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার দক্ষিণ-পূর্বাংশে ফাজিলপুর ইউনিয়নের অবস্থান। এ ইউনিয়নের দক্ষিণে ফরহাদনগর ইউনিয়ন; পশ্চিমে ছনুয়া ইউনিয়ন; উত্তর-পশ্চিমে মোটবী ইউনিয়ন; উত্তর-পূর্বে ছাগলনাইয়া উপজেলার রাধানগর ইউনিয়ন এবং পূর্বে মুহুরী নদী, ছাগলনাইয়া উপজেলার শুভপুর ইউনিয়ন ও ঘোপাল ইউনিয়ন অবস্থিত।
ফাজিলপুর ইউনিয়ন ফেনী সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
মোটবী ইউনিয়ন
মোটবী বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার পূর্বাংশে মোটবী ইউনিয়নের অবস্থান। এ ইউনিয়নের দক্ষিণ-পূর্বে ফাজিলপুর ইউনিয়ন, দক্ষিণে ছনুয়া ইউনিয়ন, পশ্চিমে কালিদহ ইউনিয়ন, উত্তরে ছাগলনাইয়া উপজেলার পাঠাননগর ইউনিয়ন এবং পূর্বে ছাগলনাইয়া উপজেলার রাধানগর ইউনিয়ন অবস্থিত।
মোটবী ইউনিয়ন ফেনী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
মোটবী ইউনিয়নের প্রধান ২টি হাট-বাজার হল লস্করহাট বাজার এবং মোটবী ভোর বাজার।
যিকর
যিকর/গজিকর/জিকির ( ﺫِﻛﺮ ) আরবী শব্দ। এর মূল হলো [ ﺫ ﻙ ﺭ ] এর বহুবিধ অর্থ রয়েছে এবং শব্দের উচ্চারণ ও পরিবর্তনে অনেক অর্থ হয়। আমাদের আলোচিত বা বাংলায় প্রচলিত যিকির এর মানে হলো- স্মরণ,আল্লাহকে স্মরণ বা ডাকা। এর আরো অর্থ হলো-
খ্যাতি, সম্মান, আলোচনা করা, উল্লেখ করা, বিবৃতি, নামকরণ, বর্ণনা করা,
আরবী অভিধান ( ﺍﻟﻤﻌﺠﻢ : ﺍﻟﻐﻨﻲ / ﺍﻟﻤﻌﺠﻢ : ﺍﻟﻠﻐﺔ ﺍﻟﻌﺮﺑﻴﺔ ﺍﻟﻤﻌﺎﺻﺮ
)এ এর কয়েকটি অর্থের মাঝে- উপদেশ, সর্তক, তাওবা, স্মৃতি, মনে রাখা, প্রশংসা. আনুগত্য, আল্লাহর ক্ষেত্রে হবে- তার প্রশংসা, গুণগান, মহিমা বর্ণনা।
পবিত্র কুরআনুল কারিমের মধ্যে যিকির শব্দটি মোট ২৬৮বার এসেছে। এর মধ্যে ১৫৪ বার শব্দটি ফে’ল (ক্রিয়া) হিসাবে ব্যাবহার হয়েছে আর ১১৪ বার ইসম (বিশেষ্য) হিসাবে।
কুরআনে যিকর শব্দটি যে অর্থে এসেছে:
১. আল কুরআন : ﺇِﻧّﺎ ﻧَﺤﻦُ ﻧَﺰَّﻟﻨَﺎ ﺍﻟﺬِّﻛﺮَ ﻭَﺇِﻧّﺎ ﻟَﻪُ ﻟَﺤﺎﻓِﻈﻮﻥَ আমি স্বয়ং এ উপদেশ গ্রন্থ অবতারণ করেছি এবং আমি নিজেই এর সংরক্ষক। (সূরা ১৫ হিজর: ৯)
২. উপদেশ বা নসিহত করা: ﻓَﺬَﻛِّﺮْ ﺑِﺎﻟْﻘُﺮْﺁﻥِ ﻣَﻦ ﻳَﺨَﺎﻑُ ﻭَﻋِﻴﺪِ অতএব, যে আমার শাস্তিকে ভয় করে, তাকে কোরআনের মাধ্যমে উপদেশ দান করুন। (সূরা ৫০ ক্বফ: ৪৫)
৩. স্মরণ হওয়া: { ﻓَﻼَ ﺗَﻘْﻌُﺪْ ﺑَﻌْﺪَ ﺍﻟﺬِّﻛْﺮَﻯ ﻣَﻊَ ﺍﻟْﻘَﻮْﻡِ ﺍﻟﻈَّﺎﻟِﻤِﻴﻦَ }যদি শয়তান আপনাকে ভূলিয়ে দেয় তবে স্মরণ হওয়ার পর জালেমদের সাথে উপবেশন করবেন না। (সূরা ৬ আনআম: ৬৮)
৪. গুণকীর্তন বা প্রশংসা বা মহিমা বর্ণনা করা: ﻭَﺍﺫْﻛُﺮْ ﺭَﺑَّﻚَ ﻛَﺜِﻴﺮًﺍ } (সূরা ৩ আলে ইমরান: ৪১
৫. ডাকা/আহ্বান করা: ( ﻭَﺍﺫْﻛُﺮْ ﺭَﺑَّﻚَ ﺇِﺫَﺍ ﻧَﺴِﻴﺖَ ) (সূরা ১৮ কাহফ: ২৪)
৬. সালাত/প্রার্থনা/নামায : ﻭَﻻَ ﻳَﺬْﻛُﺮُﻭﻥَ ﺍﻟﻠﻪَ ﺇﻻَّ ﻗَﻠِﻴﻼً (সূরা ৪ নিসা: ১৪২) আরো দেখুন- (৬২: ৯/ ৩৮:৩২)
৭. নিয়ামতের শোকরিয়া ও কৃতজ্ঞতা প্রকাশ: ﺍﺫْﻛُﺮْ ﻧِﻌْﻤَﺘِﻲ ﻋَﻠَﻴْﻚَ ﻭَﻋَﻠﻰ ﻭَﺍﻟِﺪَﺗِﻚَ (সূরা ৫ মায়িদা: ১১০)
৮.‘আল্লাহর বিধান’: ﻭَﻣَﻦْ ﺃَﻋْﺮَﺽَ ﻋَﻦ ﺫِﻛْﺮِﻱ ﻓَﺈِﻥَّ ﻟَﻪُ ﻣَﻌِﻴﺸَﺔً ﺿَﻨﻜًﺎ এবং যে আমার স্মরণ (বিধান) থেকে মুখ ফিরিয়ে নেবে, তার জীবিকা সংকীর্ণ হবে (সূরা ২০ ত্বহা: ১২৪)
৯. উল্লেখ করা বা আলোচনা করা/বর্ণনা করা : ﻭَﺍﺫﻛُﺮ ﻓِﻲ ﺍﻟﻜِﺘﺎﺏِ ﻣَﺮﻳَﻢَ এই কিতাবে মারইয়ামের কথা বর্ণনা করুন (সূরা১৯ মারইয়াম: ১৬)
১০. মর্যাদা: ﻭَﺇِﻧَّﻪُ ﻟَﺬِﻛْﺮٌ ﻟَّﻚَ ﻭَﻟِﻘَﻮْﻣِﻚَ ۖ ﻭَﺳَﻮْﻑَ ﺗُﺴْﺄَﻟُﻮﻥَ (সূরা ৪৩ যুখরুফ: ৪৪) দ্রষ্টব্য: তাফসীরে তাবারী
১১. দলীল/প্রমাণ: { ﻭَﻣَﺎ ﻫِﻲَ ﺇﻻَّ ﺫِﻛْﺮَﻯ ﻟِﻠْﺒَﺸَﺮِ }( সূরা ৭৪ মুদ্দাসির: ৩১) এই আয়াতে যিকরের অর্থ দলীল/প্রমাণ করা হয়েছে (তাফসীরে কুরতুবী।)
সাধারণভাবে যিকর শব্দের মানে হলো আল্লাহকে স্মরণ করা, তাকে নিয়ে আলোচনা করা, সালাত পড়া বা কুরআন তেলাওয়াত করা।
রাসূলুল্লাহ সাল্লাল্লাহু আলাইহি ওয়াসাল্লাম বলেছেন "যে ব্যাক্তি বেশি বেশি -লা ইলাহা ইল্লাল্লাহ পড়বে তার ঈমান এর শক্তি বাড়বে"
ছনুয়া ইউনিয়ন, ফেনী সদর
ছনুয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার পূর্বাংশে ছনুয়া ইউনিয়নের অবস্থান। এ ইউনিয়নের পূর্বে ফাজিলপুর ইউনিয়ন, দক্ষিণে লেমুয়া ইউনিয়ন, পশ্চিমে কালিদহ ইউনিয়ন এবং উত্তরে মোটবী ইউনিয়ন অবস্থিত।
ছনুয়া ইউনিয়ন ফেনী সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
লেমুয়া ইউনিয়ন
লেমুয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার দক্ষিণাংশে লেমুয়া ইউনিয়নের অবস্থান। এ ইউনিয়নের পূর্বে ফরহাদনগর ইউনিয়ন, উত্তরে ছনুয়া ইউনিয়ন, উত্তর-পশ্চিমে কালিদহ ইউনিয়ন, দক্ষিণ-পশ্চিমে ধলিয়া ইউনিয়ন এবং দক্ষিণে কালিদাস পাহালিয়া নদী ও সোনাগাজী উপজেলার নবাবপুর ইউনিয়ন অবস্থিত।
লেমুয়া ইউনিয়ন ফেনী সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
ধলিয়া ইউনিয়ন
ধলিয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার দক্ষিণাংশে ধলিয়া ইউনিয়নের অবস্থান। এ ইউনিয়নের উত্তর-পূর্বে লেমুয়া ইউনিয়ন ও কালিদহ ইউনিয়ন, উত্তর-পশ্চিমে বালিগাঁও ইউনিয়ন, দক্ষিণ-পশ্চিমে সোনাগাজী উপজেলার চর মজলিশপুর ইউনিয়ন ও বগাদানা ইউনিয়ন, দক্ষিণে সোনাগাজী উপজেলার মঙ্গলকান্দি ইউনিয়ন ও আমিরাবাদ ইউনিয়ন এবং দক্ষিণ-পূর্বে সোনাগাজী উপজেলার নবাবপুর ইউনিয়ন অবস্থিত।
ধলিয়া ইউনিয়ন ফেনী সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
রায়শ্রী উত্তর ইউনিয়ন
রায়শ্রী উত্তর ইউনিয়ন চট্টগ্রাম বিভাগের চাঁদপুর জেলার অন্তর্গত ক্ষুদ্রতম প্রশাসনিক অঞ্চল। এ ইউনিয়নে গ্রামের সংখ্যা ১৯টি। এটি ১৭ নং রায়শ্রী উত্তর ইউনিয়ন পরিষদ কর্তৃক পরিচালিত হয়। 
রায়শ্রী উত্তর ইউনিয়ন ডাকাতিয়া নদীর উত্তরে এবং চাদঁপুরে শাহরাস্তি উপজেলার উত্তর পূর্বের শেষ সীমানায় অবস্থিত । রায়শ্রী উত্তর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে একটি প্রাগসর ইউনিয়ন।
Brother Sheikh Abdullah Al Noman Mamun
স্বরযন্ত্রের প্রদাহ
স্বরযন্ত্রের প্রদাহ () বিভিন্ন কারণে হতে পারে। এর কারণে কণ্ঠ কর্কশ হয়ে যায়। এর সাথে জ্বর, কাশি, গলার সামনের দিকে ব্যথা এবং ঢোক গিলতে কষ্ট হতে পারে। স্বরযন্ত্রের আস্তরণ ফুলে যায় এবং শ্লেষ্মা নিঃসরণ করে। উপসর্গগুলি সাধারণত দুই সপ্তাহের বেশি স্থায়ী হয় না। স্বরযন্ত্রের প্রদাহ তিন সপ্তাহের কম স্থায়ী হলে একে স্বরযন্ত্রের বিষম বা সরল প্রদাহ এবং তিন সপ্তাহের বেশি স্থায়ী হলে একে স্বরযন্ত্রের দীর্ঘস্থায়ী প্রদাহে শ্রেণীভুক্ত করা হয়।
স্বরযন্ত্রের বিষম প্রদাহ বা সরল প্রদাহ সাধারণত সর্দিকাশির জীবাণু সংক্রমণের সাথে একই সময়ে ঘটে। এগুলি সাধারণত ঊর্ধ্ব শ্বাসনালীর ভাইরাসঘটিত সংক্রমণের একটি অংশ হিসেবে ঘটে। অনেক সময় অস্বস্তিকর পদার্থ শ্বাসের সাথে টেনে নিলেও স্বরযন্ত্রের প্রদাহ হয়। অনবরত কাশির ফলে সৃষ্ট আঘাত থেকেও স্বরযন্ত্রের প্রদাহ হয়।
মাত্রাতিরিক্ত ধূমপান, মদ্যপান,যক্ষ্মা, অতিসংবেদনশীলতা বা অ্যালার্জি, অম্ল ঢেকুর, রিউমাটয়েড আরথ্রাইটিস, সার্কয়ডোসিস, স্বরতন্ত্রীর অতিরিক্ত ব্যবহার, ইত্যাদি কারণে স্বরযন্ত্রের দীর্ঘস্থায়ী প্রদাহ হতে পারে। এসময় স্বরযন্ত্র শুষ্ক হয়ে যায় এবং এতে অস্বাভাবিকভাবে বৃদ্ধিপ্রাপ্ত কলা বা পলিপ হতে পারে। ডিপথেরিয়া নামক রোগটি কণ্ঠনালীর উপরের অংশ থেকে নিচের দিকে ছড়িয়ে পড়লে, যক্ষ্মার ব্যাকটেরিয়া ফুসফুস থেকে ছড়িয়ে পড়লে এবং গুরুতর সিফিলিস রোগের সময় স্বরযন্ত্রের প্রদাহ হয়। সিফিলিস হলে স্বরযন্ত্রের ব্যাপক ক্ষতের সৃষ্টি হয় এবং কণ্ঠ অনির্দিষ্টকালের জন্য কর্কশ হয়ে যেতে পারে। 
উদ্বেগজনক লক্ষণ যেমন নিঃশ্বাস-প্রশ্বাসের সময় শনশন শব্দ হলে, ঘাড়ে বিকিরণ চিকিৎসার ইতিহাস থাকলে, ঢোক গিলতে কষ্ট হলে, তিন সপ্তাহের বেশি প্রদাহ থাকলে এবং ধূমপানের ইতিহাস থাকলে অতিরিক্ত পরীক্ষার প্রয়োজন হতে পারে। উদ্বেগজনক লক্ষণ উপস্থিত থাকলে স্বরতন্ত্রীকে স্বরযন্ত্রবীক্ষণ প্রক্রিয়ায় পর্যবেক্ষণ করতে হতে পারে। অন্যান্য যেসব রোগের কারণে একই ধরনের উপসর্গ দেখা যেতে পারে তাদের মধ্যে আলজিহ্বার প্রদাহ, ক্রুপ কাশি, বহিরাগত বস্তু শ্বাসের সাথে গ্রহণ এবং স্বরযন্ত্রীয় কর্কটরোগ বা ক্যান্সার উল্লেখযোগ্য
স্বরযন্ত্রের বিষম প্রদাহ সাধারণত বিশেষ চিকিৎসা ছাড়াই নিজে নিজেই সেরে যায় স্বরযন্ত্রকে বিশ্রাম দিলে, কথা না বললে এবং যথেষ্ট পরিমাণে তরল পান করলে প্রদাহ সারাতে সাহায্য করে বিষম প্রদাহের ক্ষেত্রে ব্যাকটেরিয়ানাশক ওষুধ তেমন উপকারী নয়। বিষম প্রদাহ বেশ সাধারণ, কিন্তু স্বরযন্ত্রের দীর্ঘস্থায়ী প্রদাহ বিরল। স্বরযন্ত্র প্রদাহের দীর্ঘস্থায়ী রূপটি সাধারণত মধ্য বয়সে হয়ে থাকে এবং নারীদের চেয়ে পুরুষদের ক্ষেত্রে বেশি হয়।
হবে রে হইচই
হবে রে হইচই ২০১৮ সালে মুক্তিপ্রাপ্ত কমেডি ধাচের টলিউড চলচ্চিত্র "হইচই আনলিমিটেডের" একটি বাংলা গান। ঋদ্ধি রচিত এবং স্যাভি গুপ্ত এর সুরে গানটিতে কণ্ঠ দিয়েছেন মিকা সিং ও মধুবন্তী মুখোপাধ্যায়। মিউজিক ভিডিওতে ঠোট মিলিয়েছেন সুপারস্টার দেব এবং চিত্রনায়িকা কৌশানী মুখোপাধ্যায়।
"হবে রে হইচই" গানটি ২০১৮ সালের ১২ সেপ্টেম্বর বিকাল ৬ টায় ইউটিউবে মুক্তি পায়। গানটি মুক্তির ১২ ঘন্টার মধ্যে ১ মিলিয়ান ভিউ পায়।
গ্রামীণ চেক
গ্রামীণ চেক () হচ্ছে বাংলাদেশের খুব জনপ্রিয় একটি পোশাক নকশা, এবং এটি দ্রুত অন্যান্য দেশেও বিস্তৃতি লাভ করে। এটি মূলত ডাই থ্রেডের বিভিন্ন রং থেকে গঠিত চতুর্ভুজ বা আয়তনের একটি প্যাটার্ন গঠন করে। গ্রামীণ চেক ডিজাইনের বস্ত্র বাংলাদেশের কুটির-শিল্প শ্রমিকদের দ্বারা প্রথাগত পদ্ধতিতে বোনা কাপড় দ্বারা তৈরি করা হয়।
গ্রামীণ চেক গ্রামীণ ব্যাংকের প্রতিষ্ঠাতা এবং নোবেল শান্তি পুরস্কার বিজয়ী ড. মুহাম্মদ ইউনূসের একটি প্রবর্তিত উদ্যোগ। গ্রামীণ ব্যাংকের মাধ্যমে তিনি যে ক্ষুদ্র-শিল্পের বীজ বপন করেছিলেন, তার মধ্যে জামাকাপড় ও নকশাগুলি ছিল এর অংশ।
সম্প্রতি বাংলাদেশে গ্রামীণ চেক ডিজাইন এবং কাপড় খুব জনপ্রিয় হয়ে উঠেছে। যেহেতু ফ্যাব্রিক বেশিরভাগই বা সম্পূর্ণভাবে তুলোর তৈরি হয়, এটি দেশের উষ্ণ জলবায়ুর জন্য একটি আরামদায়ক পোশাক হিসেবে প্রমাণিত হয়েছে। নকশাটি যুগোপযোগী প্রথাগত পোশাক পরিধান করার সুযোগও দিয়েছে, যদিও বর্তমান সময়েরও প্রতিনিধিত্ব করছে।
গ্রামীণ চেকের অধিকাংশই গ্রামাঞ্চলের প্রথাগত তাঁতিদের থেকে সরাসরি আসে। গ্রামীণ চেকের জনপ্রিয়তার অর্থ হচ্ছে এই ছোট ব্যবসাগুলি সমৃদ্ধ হচ্ছে এবং তাঁতিরা (বেশিরভাগ ঐতিহ্যগত তাঁতি পরিবারের সদস্য) তাদের কাজ থেকে অর্থ উপার্জন করছে, অন্য কাজের জন্য শহর ও নগরগুলিতে স্থানান্তরের পরিবর্তে সেখানে তারা ভাল রয়েছে।
ইয়ান হোম
স্যার ইয়ান হোম কাদবার্ট, সিবিই (; জন্ম: ১২ সেপ্টেম্বর ১৯৩১) হলেন একজন ইংরেজ অভিনেতা। তিনি মঞ্চ ও চলচ্চিত্রে কাজ করে পরিচিতি অর্জন করেন। তিনি ১৯৬৭ সালে "দ্য হোমকামিং" মঞ্চনাটকে অভিনয় করে শ্রেষ্ঠ চরিত্র অভিনেতা বিভাগে টনি পুরস্কার অর্জন করেন এবং ১৯৯৮ সালে "কিং লিয়ার" মঞ্চনাটকে নাম ভূমিকায় অভিনয় করে লরন্স অলিভিয়ে পুরস্কার অর্জন করেন। "দ্য বোফর্স গান" (১৯৬৯) ও "চ্যারিয়টস্‌ অব ফায়ার" (১৯৮১) চলচ্চিত্রে অভিনয় করে দুইবার শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেছেন এবং দ্বিতীয় চলচ্চিত্রের জন্য একবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনীত হয়েছেন।
তাঁর অভিনীত অন্যান্য উল্লেখযোগ্য চলচ্চিত্র ভূমিকা হল "অ্যালিয়েন" (১৯৭৯)-এ অ্যাশ, "ফ্রম হেল" (২০০১)-এ স্যার উইলিয়াম গাল, "দ্য ফিফথ এলিমেন্ট" (১৯৯৭)-এ ভিটো কর্নেলিয়াস, এবং "দ্য লর্ড অব দ্য রিংস" চলচ্চিত্র ধারাবাহিক ও "দ্য হবিট" চলচ্চিত্র ধারাবাহিকে হবিট বিলবো ব্যাগিন্স।
ইয়ান হোম কাদবার্ট ১৯৩১ সালের ১২ই সেপ্টেম্বর এসেক্সের গুডমেয়েসে জন্মগ্রহণ করেন। তাঁর পিতা জেমস হার্ভি কাদবার্ট একজন মনোরোগবিদ এবং মাতা জিন উইলসন (প্রদত্ত নাম: হোম) সেবিকা ছিলেন। তারা দুজনেই স্কটিশ ছিলেন। হোমের বড় ভাই এরিক ১৯৪৩ সালে মারা যায়। হোম এসেক্সের স্বাধীন চিগওয়েল স্কুলে পড়াশোনা করেন।
তিনি ১৯৬৭ সালে হ্যারল্ড পিন্টারের "দ্য হোমকামিং" মঞ্চনাটকে অভিনয় করে শ্রেষ্ঠ চরিত্র অভিনেতা বিভাগে টনি পুরস্কার অর্জন করেন। "দ্য বোফর্স গান" (১৯৬৯) চলচ্চিত্রে অভিনয় করে তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। ১৯৭৭ সালে তিনি টিভি মিনি ধারাবাহিক " জিসাস অব নাজারেথ"-এ সেডুসি জেরাহ চরিত্রে এবং "মার্চ অর ডাই"-এ খল চরিত্র মরোক্কান ভূমিকায় অভিনয় করেন। পরের বছর তিনি বিবিসির টিভি ধারাবাহিক "দ্য লস্ট বয়েজ"-এ জে. এম. ব্যারি চরিত্রে অভিনয় করেন, এতে তাঁর পুত্র বার্নাবি কিশোর জর্জ লয়েলিন ডেভিস ভূমিকায় কাজ করেন।
হোম স্টিভেন স্পিলবার্গের "অ্যালিয়েন" (১৯৭৯) চলচ্চিত্রে বিশ্বাসঘাতক অ্যানড্রয়েড অ্যাশ চরিত্রে অভিনয় করেন। তার কর্মজীবনে এই কাজের ব্যাপক প্রভাব রয়েছে। ১৯৮১ সালে তিনি বিবিসি প্রযোজিত জে. আর. আর. টলকিনের "দ্য লর্ড অব দ্য রিংস"-এ ফ্রোডো ব্যাগিন্স চরিত্রের জন্য কন্ঠ দেন। একই বছর তিনি "চ্যারিয়টস্‌ অব ফায়ার" (১৯৮১) চলচ্চিত্রে ইতালীয়-তুর্কি ট্র্যাক কোচ স্যাম মুসাবিনি চরিত্রে অভিনয় করেন। এই কাজের জন্য তিনি কান চলচ্চিত্র উৎসব হতে বিশেষ পুরস্কার অর্জন করে ও তার দ্বিতীয় বাফটা পুরস্কার লাভ করেন এবং শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনীত হন। ১৯৮০-এর দশকে তাঁর অভিনীত অন্যান্য উল্লেখযোগ্য চলচ্চিত্র হল "টাইম ব্যান্ডিটস" (১৯৮১), "গ্রেস্টোক: দ্য লিজেন্ড অব টারজান, লর্ড অব দ্য এপস" (১৯৮৪) এবং টেরি জিলিয়ামের "ব্রাজিল" (১৯৮৫)। তিনি ডেনিস পটারের লেখা কল্পনাধর্মী "ড্রিমচাইল্ড" (১৯৮৫)-এ "অ্যালিস ইন দ্য ওয়ান্ডারল্যান্ড"-এর লেখক লুইস ক্যারল চরিত্রে অভিনয় করেন।
জাতীয় বস্ত্র প্রকৌশল ও গবেষণা ইনস্টিটিউট
জাতীয় বস্ত্র প্রকৌশল ও গবেষণা ইন্সটিটিউট বা নিটার (NITER= National Institute of Textile Engineering and Research) সাভার উপজেলার আশুলিয়া থানার নয়ারহাটে অবস্থিত একটি শিক্ষামূলক, গবেষণা ও প্রশিক্ষণমূলক প্রতিষ্ঠান। ১৯৭৯ এর জানুয়ারি মাসে বাংলাদেশ সরকার কর্তৃক এই প্রশিক্ষণ ও গবেষণামূলক প্রতিষ্ঠানটি গড়ে তোলা হয়। ছেলে ও মেয়ে শিক্ষার্থীদের জন্য প্রতিষ্ঠানটিতে আলাদা দুটি আবাসিক হলের ব্যবস্থা রয়েছে। এর ক্যাম্পাসের আয়তন বর্তমানে ১৭.৭ একর।
আখতারউজ্জামান
আখতারউজ্জামান (জন্ম: ২৩ জানুয়ারি, ১৯৫৩) বাংলাদেশী রাজনীতিবিদ ও একজন মুক্তিযোদ্ধা। ১৯৮০ দশকের সামরিক এরশাদ সরকার বিরোধী আন্দোলনের সর্বদলীয় ছাত্র সংগ্রাম পরিষদের আহ্ববায়ক হিসেবে খ্যাতিমান। তিনি ঢাকা বিশ্ববিদ্যালয়ের কেন্দ্রিয় ছাত্র ইউনিয়নের (ডাকসু) সহ-সভাপতি (ভিপি) ছিলেন। পরবর্তী কালে বাংলাদেশ আওয়ামী লীগের সংসদ সদস্য নির্বাচিত হন।
১৯৫৩ সালের ২৩ জানুয়ারি গাজীপুর জেলার কালীগঞ্জ উপজেলার দক্ষিণ সোম গ্রামে জন্মগ্রহণ করেন আখতারউজ্জামান। তাঁর বাবার নাম আতাউর রহমান এবং মায়ের নাম লিলি বিবি। আখতারউজ্জামান চট্টগ্রাম সরকারি মুসলিম উচ্চ বিদ্যালয় থেকে এসএসসি এবং জগন্নাথ কলেজ থেকে এইচএসসি পাশ করেন। ১৯৮২ সালে তিনি ঢাকা বিশ্ববিদ্যালয়ের সাংবাদিকতা বিভাগ থেকে স্নাতকোত্তর ডিগ্রি অর্জন করেন। এছাড়াও তিনি ১৯৮৯-১৯৯০ সাল পর্যন্ত লন্ডন ইউনিভার্সিটির অধীনে স্কুল অফ আফ্রিকান অ্যান্ড ওরিয়েন্টাল স্টাডিজে (এসওএএস) ‘দক্ষিণ এশীয় আধুনিক রাজনীতি’ বিষয়ে লেখাপড়া করে এম.এস.এস. ডিগ্রি অর্জন করেন ১৯৭১ সালে তিনি ভারতের উত্তর প্রদেশের দেরাদুনে বাংলাদেশ লিবারেশন ফোর্স (বিএলএফ) বা মুজিব বাহিনীর প্রশিক্ষক হিসেবে দায়িত্ব পালন করেন এবং রণাঙ্গনে সক্রিয়ভাবে অংশগ্রহণ করেন। বঙ্গবন্ধুর ছেলে শেখ জামাল ও যুবলীগের প্রতিষ্ঠাতা সভাপতি শেখ মণি’র ছোটভাই শেখ মারুফ তাঁর অধীনেই যুদ্ধের প্রশিক্ষণ নেন।
আখতারউজ্জামানের রাজনৈতিক জীবনের শুরু হয় স্কুলছাত্র অবস্থাতেই। তিনি ১৯৬৮-৬৯ সালে চট্টগ্রাম সরকারি মুসলিম উচ্চ বিদ্যালয়ে নির্বাচিত সাধারণ সম্পাদক হিসেবে দায়িত্ব পালন করেন। ১৯৭২-৭৩ সালে জগন্নাথ কলেজ ছাত্র সংসদের নির্বাচিত সাধারণ সম্পাদক ছিলেন তিনি। ১৯৭৯ এবং ১৯৮১ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে পরপর দুইবার সাধারণ সম্পাদক (জিএস) নির্বাচিত হন। ১৯৮৩ সালে ডাকসুর ভিপি নির্বাচিত হন তিনি। ঢাকা বিশ্ববিদ্যালয়ের প্রায় একশত বছরের ইতিহাসে আখতারউজ্জামানই একমাত্র ছাত্রনেতা, যিনি ছাত্র সংসদ নির্বাচনে দুইবার জিএস এবং একবার ভিপি নির্বাচিত হয়েছেন। আখতারউজ্জামান ১৯৭৯-এ ঢাকা বিশ্ববিদ্যালয়ের সিনেট সদস্য নির্বাচিত হয়ে ১৯৮৫ সাল পর্যন্ত এ পদে দায়িত্ব পালন করেন। সর্বদলীয় ছাত্রসংগ্রাম পরিষদের আহ্বায়ক নির্বাচিত হয়ে তিনি এরশাদ পতনের একদফা দাবিতে পুরো ছাত্রসমাজকে নেতৃত্ব দেন। তাকে মন্ত্রী হওয়ার প্রস্তাব দেন সামরিক শাসক হুসেইন মুহম্মদ এরশাদ। সে প্রস্তাব প্রত্যাখ্যান করার কারণে দীর্ঘদিন কারাগারে ছিলেন তিনি। ১৯৯৩ থেকে ২০০৩ সাল পর্যন্ত বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য নির্বাচিত হিসেবে দায়িত্ব পালন করেন আখতারউজ্জামান। ২০০৩ থেকে ২০০৮ সাল পর্যন্ত দলের কেন্দ্রীয় সাংগঠনিক সম্পাদক, ২০০৮ থেকে ২০১২ সাল, ২০১২ সাল থেকে ২০১৬ পর্যন্ত বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসেবে দায়িত্ব পালন করেন। ২০১৬ সালে একই পদে পুনর্নিবাচিত হন। ১৯৯৬ থেকে ২০০১ পর্যন্ত ৭ম জাতীয় সংসদে গাজীপুর-৩ আসনের নির্বাচিত সংসদ সদস্য ছিলেন তিনি। একই সময়ে তিনি গৃহায়ন ও গণপূর্ত মন্ত্রণালয়ের সংসদীয় স্থায়ী কমিটির চেয়ারম্যান হিসেবে দায়িত্ব পালন করেন। ২০১১ থেকে ২০১৬ পর্যন্ত গাজীপুর জেলা পরিষদ প্রশাসকের দায়িত্ব পালন করেন। ২০১৬ সালে তিনি গাজীপুর জেলা পরিষদের চেয়ারম্যান পুনর্নিবাচিত হন।
দি বাডস্ রেসিডেনসিয়্যাল মডেল স্কুল এন্ড কলেজ
দি বাডস্‌ রেসিডেনসিয়্যাল মডেল স্কুল এন্ড কলেজ মৌলভীবাজার জেলার শ্রীমঙ্গল উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান। ১৯৭৮ সালে শ্রীমঙ্গলের অন্যতম বৃহৎ এই শিক্ষা প্রতিষ্ঠানটি স্থাপিত হয়।
৬.৭৫ একর বিস্তৃত জায়গার ওপর এ শিক্ষা প্রতিষ্ঠানটি স্থাপিত। আয়তনের দিক দিয়ে এটি শ্রীমঙ্গল উপজেলার বৃহত্তম শিক্ষা প্রতিষ্ঠান। এই শিক্ষাপ্রতিষ্ঠান বরাবরই সিলেট শিক্ষা বোর্ডের শির্ষস্থানে থাকে। দি বাডস রেসিডেনসিয়াল মডেল স্কুল এন্ড কলেজ ২০১৩ সালের এস এস সি পরীক্ষায় সিলেট শিক্ষা বোর্ডের সপ্তম স্থান অধিকার করেছিল ও মৌলভীবাজার জেলার প্রথম হয়েছিল। ২০১০ সালে এই কলেজ সিলেট শিক্ষা বোর্ডে ষষ্ঠ হয় ও মৌলভীবাজার জেলায় প্রথম হয়। বর্তমানে লে. কমান্ডার জাফর আহমদ বিএন (অব.) এই কলেজের অধ্যক্ষ হিসেবে দায়িত্ব পালন করছেন।
দি বাডস্ রেসিডেনসিয়্যাল মডেল স্কুল এন্ড কলেজ শ্রীমঙ্গল সদর ইউনিয়নের কলেজ রোডের শেষ প্রান্তে ৬.৭৫ একর জায়গা জুড়ে অবস্থিত। যার ৩.১০ একর প্রাচীর ঘেরা। এর দক্ষিণের প্রাচীরের ওপর দিকে রয়েছে শ্রীমঙ্গল সরকারি কলেজ। এবং দেড় মিনিট দূরত্বে গাউসিয়া সুন্নিয়া শফিকিয়া মাদরাসা। কিন্তু আয়তনের দিক দিয়ে দি বাডস্ রেসিডেনসিয়্যাল মডেল স্কুল এন্ড কলেজ এই সকল শিক্ষা প্রতিষ্ঠান থেকে বৃহৎ। এর ক্যাম্পাসের বিভিন্ন ব্লকসমূহের মধ্যে অন্তর্ভুক্ত রয়েছে অধ্যক্ষের কার্যালয়, উপাধ্যক্ষের কার্যালয়, শিক্ষক মিলনায়তন, অভিভাবক মিলনায়তন, অফিস সহকারী কার্যালয়, ইংলিশ মিডিয়াম ভবন, কলেজ অডিটোরিয়াম, খেলার মাঠ, বাস্কেটবল কোর্ট ইত্যাদি। কিন্তু এই শিক্ষাপ্রতিষ্ঠানের সুবিন্যস্ত ক্যাম্পাসের বাইরে রয়েছে বিশাল ময়লার স্তুপ। গোটা শ্রীমঙ্গল পৌরসভার আবর্জনা এই অঞ্চলে এনে ফেলা হয়। তবে ৩ টি বৃহৎ শিক্ষাপ্রতিষ্ঠানের এই এলাকা থেকে আবর্জনা সরানোর প্রক্রিয়া অব্যাহত রয়েছে।
চাঁচড়া রাজবাড়ির দশমহাবিদ্যার মন্দির
বাংলায় মধ্যযুগীয় সভ্যতা-সংস্কৃতি ও পুরাকীর্তির অন্যতম নিদর্শন হল যশোর চাঁচড়ার দশমহাবিদ্যা বাড়ির মন্দির। যশোরের রাজা শুকদেব রায়ের রাজত্বকালে তার আনুকূল্যে চাঁচড়া রজিবাড়ি সংলগ্ন জমিতে ১৭২৯ সালে দুর্গানন্দ ব্রহ্মচারী নামে এক রাঢ়ীয় ব্রাহ্মণ কর্তৃক দশমহাবিদ্যা মন্দির নির্মিত হয়।মন্দিরে মূলত কালী, তারা, ষোড়শী, ভূবনেশ্বরী, ভৈরবী, ছিন্নমস্তা, ধূমাবতী, বগলা, মাতঙ্গী এবং কমলাত্নিকা এই দশটি মূর্ত্তি দশমহাবিদ্যা রূপে প্রতিষ্ঠিত থাকলেও তারসঙ্গে অন্যান্য দেব মূর্ত্তিও বিদ্যমান ছিল। পশ্চিমের মন্দিরে ছিল কৃষ্ণ, রাধিকা, রাম, সীতা, লক্ষণ হনুমান ও শীতলার বিগ্রহ। মন্দিরের পূর্বদিকে ভোগগৃহ ও দক্ষিণ দিকে নহবৎখানা ছিল। নহবৎখানার নীচ দিয়ে মন্দির প্রাঙ্গনে যাওয়ার জন্য় সদর দ্বার ছিল। পরবর্তীকালে রাজা শ্রীকন্ঠ রায় দশমহাবিদ্যার সেবা ও অতিথি সৎকারের জন্য আট হাজার টাকা আয়ের ভূসম্পত্তি দেবোত্তর করে দেন। কথিত আছে চাঁচড়া গ্রামের বাসিন্দা ভরদ্বাজগোত্রীয় ব্রাহ্মণ দুর্গারাম মুখোপাধ্যায়, ব্রহ্মচারী হলে তার নাম হয় দূর্গানন্দ। ধার্মিক দূর্গানন্দ ভারতবর্ষের বিভিন্ন জায়গায় তীর্থ ভ্রমণ করেছিলেন। কিন্তু কোথাও দেবী ভগবতী ও দশবিধ মহামূর্তির একত্র সমাবেশ দেখতে পান নি। তাই তিনি নিজে মহাবিদ্যার মূর্তি প্রতিষ্ঠা করার জন্য সংকল্পবদ্ধ হন। এ ব্যাপারে তিনি চাঁচড়ার রাজা শুকদেবের অনুগ্রহ লাভ করেন। রাজা শুকদেব নিজে যাবতীয় ব্যায়ভার বহন করতে চাইলেন। দুর্গানন্দ ব্রহ্মচারী উপযুক্ত সূত্রধর জোগাড় করে নিজের বসত বাড়ীর এক প্রকান্ড নিম বৃক্ষ থেকে বিগ্রহগুলি প্রস্তুত করিয়েছিলেন।
মন্দিরের ছাদ সমতল। এই মন্দির গনেশ, সরস্বতী, কমলা, ভূবনেশ্বরী, জগদ্বাত্রী, ষোড়শী, মহাদেব, কালী, তারা, ভৌরবী, ছিন্নমস্তা, মাতঙ্গী , ভৈরব ও ধূমাবতী প্রভৃতি ষোলটি বিগ্রহ দশমহাবিদ্যা মন্দিরে ছিল।
গিটহোর্ন
গিটহোর্ন () নেদারল্যান্ডের ওভেরিসসেল প্রদেশের একটি শহর। এই শহরের জনসংখ্যা মাত্র ২৬২০ জন। শহরটি স্টেনউইজকারল্যান্ড পৌরসভায় অবস্থিত, যা স্টেনউইজক থেকে ৫ কিমি দক্ষিণ-পশ্চিমে। গিটহোর্নকে প্রায়ই "ছোট ভেনিস" বা " নেদারল্যান্ডসের ভেনিস" হিসাবে উল্লেখ করা হয়।
গিটহোর্ন পুর্বে পথচারীদের বিশ্রামের জন্য ব্যবহার করা হতো। তবে এখন এর পরিচয় ভিন্ন হয়ে উঠেছে। এই ছোট্ট জায়গাটি স্থানীয় ভাবে বিখ্যাত হয়ে ওঠে এর প্রাকৃতিক সৌন্দর্য্যের কারণে। ১৯৫৮ সালের এর খ্যাতি আরো ছড়িয়ে যায়, যখন বিখ্যাত ডাচ চলচ্চিত্র নির্মাতা বার্ট হান্সত্রা তার বিখ্যাত কমেডি চলচ্চিত্র "ফ্যানফেয়ার"  এর চিত্রধারন গিটহোর্নে করেন। গিটহোর্নের পুরনো অংশে কোন রাস্তা ছিলো না, যদিও একটি সাইকেল চলাচলের পথ অবশেষে যোগ করা হয়েছে। সমস্ত পরিবহন পানিপথে সম্পন্ন করা হতো। গিটহোর্নে প্রচুর নদী ও খাল দীর্ঘ পানিপথ তৈরী করেছে।
গিটহোর্ন পূর্বে একটি পৃথক পৌরসভা ছিল। ২০০১ সালে স্টেনউইজকের সাথে এর একত্রীকরণ হয়।
মুলত পর্যটননগরী হিসেবে গিটহোর্ন বিখ্যাত হলেও এর পুরাতন অংশে পর্যটনের প্রভাব অনেক কমই পড়েছে। এই শহরে এখনও সম্পূর্ণরূপে সমস্ত খাল ও নদীতে প্রবেশযোগ্য নৌকায় করে এক জায়গা থেকে আরেক জায়গায় যাওয়া হয়। তাই সাধারণভাবে একে উত্তরের ভেনিস বা "ভেনিস অব নেদারল্যান্ডস". বলা হয়ে থাকে। গিটহোর্নে অপ্রশস্ত খালগুলোর ওপর সর্বমোট ১৮০টি সেতু আছে।
চীনা পর্যটকদের কাছে স্থানটি খুব জনপ্রিয়। প্রতি বছর প্রায় ২ লক্ষ চীনা পর্যটক এখানে বেড়াতে আসে।
২০১৮-১৯ জিম্বাবুয়ে ক্রিকেট দলের দক্ষিণ আফ্রিকা সফর
জিম্বাবুয়ে ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা সেপ্টেম্বর থেকে অক্টোবর ২০১৮-এ অনুষ্ঠিত হয়।
বয়েলের সূত্র
বয়েলের সূত্র একটি সমীকরণ যা কোনো গ্যাসের আয়তন ও প্রযুক্ত চাপের মধ্যেকার সম্পর্ক প্রকাশ করে। বিজ্ঞানী বয়েল প্রদত্ব সূত্রানুযায়ী "স্থির তাপমাত্রায় নির্দিষ্ট ভরের কোনো গ্যাসের আয়তন ঐ গ্যাসের উপর প্রযুক্ত চাপের ব্যস্তানুপাতিক (উল্টানুপাতিক)|" 
গাণিতিক ভাবে প্রকাশের জন্য ধরা যাক, আয়তন= V এবং চাপমাত্রা= P 
সুতরাং, যদি এবং তাপমাত্রা স্থির থাকে তবে বয়েলের সূত্রানুসারে,
V=(1/P).k [এখানে k একটি আনুপাতিক ধ্রুবক]
অর্থাৎ, V*P = k
অতএব, "স্থির তাপমাত্রায় নির্দিষ্ট ভরের কোনো গ্যাসের চাপ এবং আয়তন এর গুণফল ধ্রুবক হবে|" অর্থাৎ, চাপ বৃদ্ধি করা হলে সমানুপাতিক হারে গ্যাসের আয়তন হ্রাস পাবে। একই ভাবে চাপ হ্রাস করা হলে সমানুপাতিক হারে গ্যাসের আয়তন বৃদ্ধি পাবে।
ধর্মপুর ইউনিয়ন, ফেনী সদর
ধর্মপুর বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার উত্তরাংশে ধর্মপুর ইউনিয়নের অবস্থান। এ ইউনিয়নের পূর্বে কাজিরবাগ ইউনিয়ন, দক্ষিণে ফেনী পৌরসভা, পশ্চিমে শর্শদি ইউনিয়ন এবং উত্তরে কুমিল্লা জেলার চৌদ্দগ্রাম উপজেলার আলকরা ইউনিয়ন ও ভারতের ত্রিপুরা প্রদেশ অবস্থিত।
ধর্মপুর ইউনিয়ন ফেনী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
কেইহানশিন
কেইহানশিন () পূর্ব এশিয়ার দ্বীপরাষ্ট্র জাপানের একটি বৃহত্তর মহানগর অঞ্চল যা কিয়োতো, ওসাকা ও কোবে মহানগর এলাকাগুলির সমবায়ে গঠিত। সমগ্র কেইহানশিন অঞ্চলে ২০১০ সালে প্রায় ২ কোটি লোকের বাস ছিল। অঞ্চলটির আয়তন . এটি বৃহত্তর টোকিও এলাকার পরে জাপানের ২য় সর্বোচ্চ জন-অধ্যুষিত পৌর অঞ্চল। এখানে জাপানের মোট জনসংখ্যার প্রায় ১৫% বাস করে।
ওসাকা-কোবে নগরী সমবায়ের স্থূল আভ্যন্তরীণ উৎপাদন ২০১৫ সালে ছিল ৬৮,১০০ কোটি মার্কিন ডলার (ক্রয়ক্ষমতার সমতা অনুযায়ী)। ফলে এটি বিশ্বের সবচেয়ে উৎপাদনশীল অঞ্চলগুলির একটি এবং প্যারিস ও লন্ডনের সাথে তুলনীয়। কেইহানশিন যদি একটি দেশ হত, তাহলে এটি বিশ্বের ১৬তম বৃহত্তম অর্থনীতির অধিকারী হত। অঞ্চলটির স্থূল আভ্যন্তরীণ উৎপাদন ২০১২ সালে ছিল প্রায় ৯৬ হাজার কোটি মার্কিন ডলার।
"কেইহানশিন" নামটি কিয়োতো, ওসাকা ও কোবে শহরের জাপানি কাঞ্জি অক্ষরে লেখা নামগুলি থেকে একটি করে অক্ষর নিয়ে গঠন করা হয়েছে এবং চীনা পদ্ধতিতে অক্ষরগুলির উচ্চারণ করা হয়েছে।
শর্শদি ইউনিয়ন
শর্শদি বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার উত্তর-পশ্চিমাংশে শর্শদি ইউনিয়নের অবস্থান। এ ইউনিয়নের পূর্বে ধর্মপুর ইউনিয়ন, দক্ষিণ-পূর্বে ফেনী পৌরসভা, দক্ষিণে পাঁচগাছিয়া ইউনিয়ন, পশ্চিমে দাগনভূঁইয়া উপজেলার সিন্দুরপুর ইউনিয়ন এবং উত্তরে কুমিল্লা জেলার চৌদ্দগ্রাম উপজেলার আলকরা ইউনিয়ন অবস্থিত।
শর্শদি ইউনিয়ন ফেনী সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
বরাহীপুর ইউনিয়ন
বরাহীপুর বাংলাদেশের ফেনী জেলার অন্তর্গত ফেনী সদর উপজেলার একটি সাবেক ইউনিয়ন।
বরাহীপুর ইউনিয়ন ছিল ফেনী সদর উপজেলার ৩নং ইউনিয়ন পরিষদ। এ ইউনিয়নের সম্পূর্ণ অংশ ফেনী পৌরসভার অন্তর্ভুক্ত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।
মুন্সিরহাট ইউনিয়ন
মুন্সিরহাট ইউনিয়ন নামে বাংলাদেশের কুমিল্লা ও ফেনী জেলায় আলাদা দুইটি ইউনিয়ন রয়েছে।
মুন্সিরহাট ইউনিয়ন দ্বারা বুঝানো যেতে পারে:
শুভপুর ইউনিয়ন
শুভপুর ইউনিয়ন নামে বাংলাদেশের কুমিল্লা ও ফেনী জেলায় আলাদা দুইটি ইউনিয়ন রয়েছে।
শুভপুর ইউনিয়ন দ্বারা বুঝানো যেতে পারে:
রাধানগর ইউনিয়ন
রাধানগর ইউনিয়ন নামে বাংলাদেশে মোট ৬টি ইউনিয়ন রয়েছে।
রাধানগর ইউনিয়ন দ্বারা বুঝানো যেতে পারে:
জয়ন্ত নাথ চৌধুরী
জেনারেল জয়ন্ত নাথ চৌধুরী, অর্ডার অব দ্যা ব্রিটিশ এম্পায়ার (ওবিই) (১০ জুন ১৯০৮- ৬ এপ্রিল ১৯৮৩) ভারতীয় সেনাবাহিনীর একজন উর্ধ্বতন কর্মকর্তা ছিলেন যিনি ১৯৬২ সাল থেকে ১৯৬৬ সাল পর্যন্ত ভারতীয় স্থলসেনার প্রধান অধিনায়ক ছিলেন। ১৯৪৮ সালে তিনি তৎকালীন হায়দ্রাবাদ রাজ্যের সামরিক গভর্নর ছিলেন। সেনা থেকে অবসরের পর জয়ন্ত ১৯৬৬ সালে কানাডায় রাষ্ট্রদূত হিসেবে নিয়োগ পান।
জয়ন্ত কোলকাতার সেন্ট জেভিয়ার্স কলেজ, কোলকাতা বিশ্ববিদ্যালয় এবং লন্ডনের হাইগেট স্কুলে পড়তেন, রাজকীয় সেনা কলেজ স্যান্ডহার্স্টে প্রশিক্ষণে থাকাকালীন সবাই তাকে 'মোচু' বলে ডাকতো।
১৯২৮ সালের ২ ফেব্রুয়ারী জয়ন্ত ভারতীয় সেনাবাহিনীর আনএ্যাটাচ্ড লিস্টে কমিশন পান; তিনি যুক্তরাজ্যের স্যান্ডহার্স্টে প্রশিক্ষণরত ছিলেন। ভারতে ফিরে আসার পর জয়ন্ত নর্থ স্ট্যাফোর্ডশায়ার রেজিমেন্টের ১ম ব্যাটেলিয়নে নিয়োগ পান, তারিখটি ছিলো ১৯ মার্চ ১৯২৮। ১৯ মার্চ ১৯২৯ তারিখে জয়ন্ত ৭ম লাইট ক্যাভালরি রেজিমেন্টে নিয়োগ পান। ১৯৩০ সালের ২ইমে জয়ন্ত ২য় লেফটেন্যান্ট থেকে লেফটেন্যান্ট হন। ১৯৩৪ সালে লেফটেন্যান্ট জয়ন্ত ইকুইটেশন কোর্স করেন। ১৯৩৭ সালের ২ই ফেব্রুয়ারী জয়ন্ত ক্যাপ্টেন র‍্যাঙ্ক পরিধান করেন, বর্তমান পাকিস্তানস্থিত কোয়েটার কমান্ড এ্যান্ড স্টাফ কলেজে জয়ন্ত স্টাফ কোর্স করেন ১৯৩৯ সালের ডিসেম্বর থেকে ১৯৪০ সালের জুন পর্যন্ত।
শান ফুড ইন্ডাস্ট্রিজ
শান ফুডস প্রাইভেট লিমিটেড হচ্ছে পাকিস্তানের একটি মশলা নির্মাতা প্রতিষ্ঠান যেটি পাকিস্তানি রন্ধনশৈলীতে ব্যবহৃত হয়। এই শান মশলা বিশ্বের প্রায় ৫০টি দেশের মানুষ ব্যবহার করে।
১৯৮১ সালে পাকিস্তানের করাচীতে সর্বপ্রথম একটি মশলার দোকান খোলেন সিকান্দার সুলতান নামের এক দরিদ্র চাষা পরিবারের সন্তান। করাচীতে ধীরে ধীরে তার দোকান জনপ্রিয়তা লাভ করলে তিনি ঐ শহরটিতেই আরো বেশ কয়েকটি মশলার দোকান খোলেন তার ভাইদের দ্বারা। ১৯৮৯ সালে করাচীতে তার ১৯টি দোকান ছিলো। এরপর তিনি লাহোরে ১৯৯৩ সালে প্রথম মশলার দোকান খোলেন। এই লাহোরেই তিনি বিদেশী পর্যটকদের দৃষ্টি কাড়তে সমর্থ হন এবং বিলগ্র্যামী নামের এক ব্রিটিশ পর্যটক তাকে মশলা নির্মাণ কারখানা খুলে দেবেন বলে জানান, ১৯৯৬ সালে লাহোরেই 'শান ফুড ইন্ডাস্ট্রিস' নামের একটি বিরাট কারখানার উদ্বোধন করা হয়। ২০০০ সালের মধ্যে প্যকেটজাত শান মশলা পাকিস্তানের সব বড় বড় শহরে শহরে ব্যাপক জনপ্রিয়তা লাভ করে। ২০০৮ সালের এক হিসেব অনুযায়ী কেবল লাহোর শহরেই শান মশলার প্রায় সাড়ে পাঁচ লাখ প্যাকেট বিক্রি হয়েছিলো।
২০০০ সালেই শান প্রতিবেশী দেশ ভারতে মশলার প্যাকেট রপ্তানী করা শুরু করে; ২০০৪ সালে এটি ভারত সরকার দ্বারা স্বীকৃত হয়। ভারতে নিজস্ব বহু মশলাজাত কোম্পানি থাকলেও শান জনপ্রিয় হয়ে যায়।
দিল ভিল পিয়ার ভিয়ার
দিল ভিল পিয়ার ভিয়ার হচ্ছে ২০০২ সালে মুক্তিপ্রাপ্ত একটি হিন্দি ভাষার চলচ্চিত্র যেটি আনন্দ মহাদেব পরিচালনা করেন এবং প্রযোজনা করেন ভারত শাহ। চলচ্চিত্রটিতে মাধবন, জিমি শেরগিল এবং সঞ্জয় সুরি অভিনয় করেন। এই চলচ্চিত্রটির গানগুলোর সবই রাহুল দেব বর্মণ এর পরিচালনা করা গান থেকে নেওয়া হয়েছে পুনর্নির্মিত করে। ২০০২ সালের ১৮ই অক্টোবর তারিখে চলচ্চিত্রটি মুক্তি পায়।
দিল ভিল পিয়ার ভিয়ার চলচ্চিত্রটি প্রয়াত সঙ্গীতকার রাহুল দেব বর্মণ এর প্রতি একটি শ্রদ্ধা প্রদর্শন হিসেবে তৈরি করা হয়েছিলো। ২০০১ সালের শেষের দিকে মুম্বাইতে চলচ্চিত্রটির শুটিং শুরু হয়, তামিল চলচ্চিত্র অভিনেতা মাধবন ডিসেম্বর মাস থেকে কাজ শুরু করেন। নম্রতা শিরোদকরকে মাধবনের বিপরীতে নেওয়া হয়, নম্রতার চরিত্রটি আগে মহিমা চৌধুরীকে দেওয়ার কথা ভাবা হয়েছিলো।
স্যামি কার্টার
হ্যানসন স্যামি কার্টার (; জন্ম: ১৫ মার্চ, ১৮৭৮ - মৃত্যু: ৮ জুন, ১৯৪৮) ইয়র্কশায়ারের নর্থোরাম এলাকায় জন্মগ্রহণকারী ইংরেজ বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৭ থেকে ১৯২১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন স্যামি কার্টার।
১৮৯৪ সালে সিডনি বয়েজ হাই স্কুলে অধ্যয়ন করেন। ১৮৯৭-৯৮ মৌসুমে নিউ সাউথ ওয়েলসের পক্ষে অভিষেক ঘটে তাঁর। দুইটি খেলায় অংশ নেয়ার পর ১৯০১-০২ মৌসুমে ইংল্যান্ড সফরের জন্য মনোনীত হন তিনি। ১৯০২ সালে দলের ভারপ্রাপ্ত উইকেট-রক্ষক হিসেবে অংশ নেন। ১৯০৪-০৫ মৌসুমে কুইন্সল্যান্ডের বিপক্ষে প্রথম-শ্রেণীর ক্রিকেটে সর্বোচ্চ ১৪৯ রান তুলেন।
১৯০৭-০৮ মৌসুমে প্রথমবারের মতো টেস্ট খেলার সুযোগ পান। ১৩ ডিসেম্বর, ১৯০৭ তারিখে টেস্ট অভিষেক ঘটে স্যামি কার্টারের। এ পর্যায়ে ইংল্যান্ডের বিপক্ষে সিরিজের পাঁচ টেস্টের প্রত্যেকটিতেই তাঁর অংশগ্রহণ ছিল। ১৯০৯ সালে পুণরায় ইংল্যান্ড গমন করে পাঁচ টেস্টের সবকটিতে খেলেন। ১৯১০-১১ মৌসুমে দক্ষিণ আফ্রিকার অস্ট্রেলিয়া আগমন ঘটে ও ১৯১১-১২ মৌসুমে ইংল্যান্ড সফরে যান। ১৯১১-১২ মৌসুমে অ্যাডিলেড টেস্টে সফরকারী ইংল্যান্ডের বিপক্ষে নাইটওয়াচম্যান হিসেবে তিন নম্বরে নেমে ব্যক্তিগত সর্বোচ্চ টেস্ট ইনিংস ৭২ তোলেন। ১৯২০-২১ মৌসুমে ইংল্যান্ডের বিপক্ষে সিরিজের শেষ দুই টেস্টে অংশগ্রহণের মাধ্যমে পুণরায় টেস্ট জগতে ফিরে আসেন। প্রায় ৪৩ বছর বয়স হলেও ১৯২১ সালে ইংল্যান্ডে যান। ১৯২১-২২ মৌসুমে দক্ষিণ আফ্রিকায় শেষ দুই টেস্টে অংশ নেন স্যামি কার্টার।
সমগ্র খেলোয়াড়ী জীবনে ২৮ টেস্টে অংশগ্রহণ করেন তিনি। ৪৪ ক্যাচ ও ২১ স্ট্যাম্পিংয়ের সাথে নিজ নামকে জড়িয়ে রাখেন। ব্যাটসম্যান হিসেবে প্রায়শঃই তাঁকে ফাইন-লেগ অঞ্চল দিয়ে পাঠানো স্কুপ শটের প্রচলনকারী হিসেবে গণ্য করা হয়ে থাকে। এছাড়াও মাঝে-মধ্যে দলের জন্যে রান তোলায় মনোনিবেশ ঘটাতেন। সচরাচর শেষ ব্যাটসম্যানের পূর্বেই তাঁকে মাঠে ব্যাট হাতে দেখা যেতো। প্রথম উইকেট-রক্ষক হিসেবে কোমর বাঁকা না করে উবু হয়ে উইকেটের পিছনে অবস্থান করতেন।
১৯৩২ সালে ৫৪ বছর বয়সে ভিক রিচার্ডসনের নেতৃত্বে অনানুষ্ঠানিকভাবে দলের সাথে মার্কিন যুক্তরাষ্ট্র ও কানাডা গমন করেন। ১৯৪৬ সালে ইংল্যান্ডের দলনায়ক ওয়ালি হ্যামন্ড এবং ল্যাঙ্কাশায়ার কাউন্টি ক্রিকেট ক্লাবের সম্পাদক ও এমসিসি দলের সফর ব্যবস্থাপক মেজর রুপার্ট হাওয়ার্ড সিডনিতে স্যামি কার্টারকে দেখতে আসেন। ১৯২১ সালে ওয়ারউইক আর্মস্ট্রংয়ের নেতৃত্বে সফরকারী অস্ট্রেলিয়া দলে উইকেট-রক্ষক স্যামি কার্টার তখন হুইলচেয়ার ব্যবহার করতেন। তাঁরা বিশ্বযুদ্ধে ক্ষতিগ্রস্ত ওল্ড ট্রাফোর্ড ক্রিকেট গ্রাউন্ড পুণঃনির্মাণে উদ্বৃত্ত অর্থ থেকে £১,০০০ পাউন্ড স্টার্লিং তাঁকে দান করেন।
শবদেহের সৎকার কাজের সাথে জড়িত ছিলেন। কখনোবা শবযানে চড়ে খেলা দেখতে আসতেন। ৮ জুন, ১৯৪৮ তারিখে ৭০ বছর বয়সে নিউ সাউথ ওয়েলসের বেলেভ্যু হিল এলাকায় স্যামি কার্টারের দেহাবসান ঘটে।